**PROCESVERBAL**

**Mbledhja e datës 02.11.2023**

Sotme datë 02.11.2023, në Sallën e Mbledhjeve, u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore “, “Rregulloren e funksionimit dhe organizimin të Këshillit Bashkiak” si dhe njoftimin përkatës. Në mbledhje morën pjesë : **Albert Muja,** **Gazmend Hallaçi,** **Sami Mata,** **Arjeta Zela,** **Destan Spahiu,** **Rubin Omuri,** **Erjon Brati,** **Ervis Gjana,** **Bajr Bajra,** **Musë Kastrati, Bledar Lleshaj, Armida Rexhaj, Gazmend Oruci, Astrit Cengu, Halim Peca**, **Hume Elezaj,** **Fasli Gërmizi**, **Gëzim Shehu, Arif Rexhmati.**

Deklarohet kuorumi. Hapet mbledhja. Kryetari i Këshillit lexon rendin e ditës:

1. Miratimi i procesverbalit të mbledhjes datë 16.10.2023.
2. **Projektvendim “**Për miratimin e raportit te performances të Bashkisë Kukës për vitin 2023”.
3. **Projektvendim** “ Për miratimin e raportit 8-mujor të monitorimit të buxhetit periudh Janar-Gusht 2023”
4. **Projektvendim “**Për miratim fondi për dhënie pagese për rastin e daljes së punonjësve në pension pleqërie”.
5. **Projektvendim “** Për miratimin e dhënies së ndihmës ekonomike nga fondi 6% shtator 2023”
6. **Projektvendim “** Për miratimin e kërkesës së Drejtorisë Emergjencave Civile për vlerësimin e riskut në territorin e Bashkisë Kukës si dhe planin e përballimit dhe koordinimit të emergjencave civile dhe krizave Bashkia Kukës**”.**
7. **Projektvendim “**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e ndihmës financiare për familjen e z. Besim Maksut Dullaj, Lagj. Nr. 5, Bashkia Kukës, banesa e të cilit është dëmtuar nga zjarri**”.**
8. **Projektvendim “**Për miratimin e kërkesës së Bashkisë Kukës së bashku me dokumentacionin tekniko-ligjor për akordimin e fondit financiar për blerjeuniformash përpunonjësit si dhe mjete pune për Drejtorinë e Emergjencave Civile dhe drejtorinë e MZSH-së”**.**

**Të ndryshme**

Gëzim Shehu: Kam ardhur në orën 10 për mbledhjen e komisionit të ekonomisë. Mbledhja nuk është zhvilluar. Si dhe kur e keni zhvilluar këtë mbledhje?

Sami Mata: Komisioni është rimbledhur në orën 2. Mbledhja është thirrur nga kryetari I komisionit.

Hidhet në votim rendi I ditës. Miratohet me 1 votë kundër, 1 votë abstenim.

Propozohen shtesa në rend dite:

1. **Projektvendim** “ Për miratimin e linjave sipas largësive për transportin e punonjësve arsimor dhe nxënësve”
2. **Projektvendim “**Për miratimin e marrëveshjes standarte mes programit të Kombeve të Bashkuara për Zhvillim dhe Bashkisë Kukës mbi zbatimin e programit të përbashkët të Kombeve të Bashkuara “Askush të mos mbetet pas”, faza II/LNB2, ku UNDP ka rolin e palës zbatuese”.

Kryetari I këshillit jep sqarimet e nevojshme për shtesat në rend dite.

Fasli Gërmizi: Pse projektvendimet nuk sillen në kohë? Propozoj që mbledhjet e komisioneve të bëhen të paktën 3-4 ditë para mbledhjes së këshillit. Duhet t’i lëmë kohë njëri- tjetrit për të shqyrtuar e diskutuar.

Musë Kastrati: Problematika e transportit të nxënësve, kur është shfaqur?

Albert Muja: Ne si drejtori arsimore kemi 3 javë që i kemi kërkuar bashkisë . Bashkia harton projektvendimin. Mendoj se nuk duhet të bëhemi pengesë. Preventivin e bën zyra arsimore Lezhë. Nga viti 2018 kur është bërë harta e fundit, ka shumë ndryshime në kategoritë e rrugëve.

Gazmend Hallaçi: Rikonstruksioni i sallës ku rrinë personat e moshës së tretë është dicka shumë e nevojshme. Nuk duhet të bëhemi pengesë.

Arif Rexhmati: Nuk duhet të japim shembull të keq. Nuk mund të marrim vendime të shpejta. Administrata duhet të jetë eficente dhe të sjellë projektvendime bashkë me të gjitha dokumentat e nevojshme. Mund të jenë të rëndësishme por duhet të kenë mbrojtjen e nevojshme nga drejtoritë përkatëse.

Albert Muja: Faturën financiare e ka ministria.

Musë Kastrati: Ne e kemi shtruar kërkesën për problemet në arsim. Duhet ta shtrijmë në kohë diskutimin e këtyre problemeve.

Hume Elezaj: Ne mund të mblidhemi edhe jashtë radhe për të shqyrtuar këto probleme të rëndësishmë.

Nuk miratohen shtesat në rend dite.

Miratohet pika 1, procesverbali i mbledhjes së datës 16.10.2023.

Shqyrtohet pika 2.

Sami Mata: Komisioni nuk u mblodh në orën 10 sic ishte njoftuar, për shkak të kuorumit.

Mbledhja u shty për në orën 14:00. Njoftimi u bë në grupin e këshilltarëve.

Komisioni u mblodh në orën 14:00.

U shqyrtuan projekvendimet e paraqitura. Janë ndjekur të gjitha hapat ligjore për përgatitjen e tyre.

Ramiz Hereni: Ky është një projektvendim që hartohet nga bashkia në bashkëpunim me projektin Bashki të Forta. Hidhet në votim. Miratohet me 4 vota kundër.

Shqyrtohet pika 3.

Ramiz Hereni jep sqarimet e nevojshme për këtë projektvendim.

Arif Rexhmati: Kërkoj dëgjesat publike për buxhetin e vitit 2024 dhe PBA-në 2024-2026. Duhet të jemi transparent. Duhet të bëjmë një kalendar për oraret e takimeve me grupet e interesit dhe njësitë administrative. Kërkohet bashkërendim I punës mes administratës dhe këshillit për zhvillimin e seancave të konsultimit me publikun.

Hidhet në votim. Miratohet pika 3 me 2 vota kundër.

Shqyrtohet pika 4. Miratohet me të gjitha votat pro.

Shqyrtohet pika 5.

Asllan Bilali shpjegon projektvendimin dhe relacionin. Jep të dhënat për të gjitha rastet e familjeve që kanë dalë nga sistemi.

Fasli Gërmizi: Për familjet që kemi trajtuar, a e kemi dokumentacionin?

Asllan Bilali: Janë të gjitha dokumentet.

Fasli Gërmizi: Pse nuk publikohen emrat e përfituesve?

Asllan Bilali: Duhet të shpreheni me vendim për këtë.

Fasli Gërmizi: Dakord, do marrim një nismë për publikimin e listave.

Hidhet në votim. Miratohet me një votë abstenim.

Nuk miratohen pikat e tjera të rendit të ditës pasi largohen disa anëtarë dhe bie kuorumi I nevojshëm për zhvillimin e mbledhjes.

Mbyllet mbledhja. Firmoset procesverbali.

**Kukës me datë 02.11.2023**